Predsjednica Kolinda Grabar-Kitarović promptno je odgovorila na primjedbu Zorana Milanovića da se u u zadnjih 20 godina u Hrvatskoj nije dogodilo da u prvom krugu predsjedničkih izbora nema debate u kojoj sudjeluju svi kandidati.

Naime, predsjednica je odbila sučeljavanje na Novoj TV 19. prosinca, ali i na RTL-u 20. prosinca, ispričavajući se obvezama u izbornoj kampanji.

I Milanović i Škoro su odgovorili da žele sučeljavanje s drugim kandidatima, samo ako dođe i aktualna predsjednica.

- Sučeljavanje? Pokažite onaj minimum poštovanja prema našim ljudima, recite što im nudite, kako vidite budućnost ovog naroda i ove države, uobličite to u pristojan dokument te sučelimo programe, odgovorila im je Grabar-Kitarović na Twitteru.

- Predizborne ankete pokazuju neki omjer i logično bi bilo da se sučeli četvero kandidata koji najviše teže, ali predsjednica to izbjegava, a televizija tolerira, poručio je ranije iz Donjeg Lapca Milanović.

Osamnaest minuta kasnije je dodala: 'Ne izvlačite se na ovlasti'.

Sučeljavanje? Pokažite onaj minimum poštovanja prema našim ljudima, recite što im nudite, kako vidite budućnost ovog naroda i ove države, uobličite to u pristojan dokument te sučelimo programe. — Kolinda GK (@KolindaGK) December 11, 2019